Diari Oficial de la Generalitat Valenciana


Sumari del DOGV 3916, del 12-01-2001 (2001/32)

Informació pública de l'alienació de béns patrimonials, parcel·la 9D, polígon 1B, PP sector 1, Oliva Nova. (Expedient EBP 09/2000).
-----------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/32


Data del document
:   27-12-2000

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * contracte administratiu

Informació pública de l'alienació de béns patrimonials, parcel·la 9D, polígon 1B, PP sector 1, Oliva Nova. (Expedient EBP 09/2000). [2001/F32]
  
Per mitjà del decret d'Alcaldia de data 26 de desembre de 2000, s'ha resolt el següent acord:
  
Primer
  
Aprovar l'expedient administratiu d'alienació de béns patrimonials referit al següent:
  
Expedient: EBP 09/2000.
  
Naturalesa: finca urbana.
  
Ubicació: parcel·la 9D, polígon 1B, PP sector 1, Oliva Nova.
  
Superfície: 589,61 metres quadrats.
  
Dades urbanístiques: parcel·la urbana edificable. 0,30 m²/m² de coeficient d'edificabilitat. Número de plantes permeses: una.
  
Ús permés: magatzems.
  
L'expedient administratiu, integrat pels informes tècnics i jurídics, plec de condicions juridicoadministratives i acords adoptats se sotmet a informació pública pel termini de huit dies des de la publicació d'aquest anunci en el Butlletí Oficial de la Província de València, a fi que s'hi puguen formular al·legacions. L'expedient es troba a les dependències d'Urbanisme de l'Ajuntament d'Oliva perquè les persones interessades el puguen examinar i consultar.
  
Segon
  
Aprovar l'alienació del bé patrimonial esmentat, mitjançant subhasta, en la forma que disposa l'article 80 i concordants del Reial Decret Legislatiu 78/1986, de 18 d'abril, Reglament de Béns de les Entitats Locals, i Llei 13/1995, de Contractes de les Administracions Públiques.
  
2.1. Tipus de licitació: 97.827.663 pessetes, a l'alça.
  
2.2. Termini de presentació: les proposicions, en sobre tancat, es presentaran en el termini de 26 dies naturals comptats a partir de l'aparició de l'últim anunci de licitació en el Butlletí Oficial de la Província de València o en el Diari Oficial de la Generalitat Valenciana.
  
2.3. Requisits: per a participar en la subhasta, els generals regulats en la Llei de Contractes de les Administracions Públiques.
  
2.4. Garantia: provisional per a concórrer a la subhasta: 412.727 pessetes.
  
2.5. Presentació: les proposicions es presentaran en sobre tancat, a la Secretaria de l'ajuntament, abans de les 14.00 hores de l'últim dia del termini assenyalat. Si l'últim dia del termini coincidira en dissabte o festiu, aquest s'ampliarà automàticament al dia hàbil següent. En el sobre figurarà la inscripció: "Proposició per a prendre part en la subhasta per a l'adjudicació de la parcel·la número 9D del polígon 1B, PP sector 1, Oliva Nova".
  
Dins del sobre hi haurà la documentació establida en l'article 6 del plec de condicions jurídiques i economicoadministratives.
  
2.6. Model de proposició
  
"El senyor/la senyora..., major d'edat, amb DNI número..., i domicili a efectes de notificacions al carrer..., número..., de la ciutat de...
  
Actuant en nom propi (o en representació de...), assabentat de l'alienació, per part de l'Ajuntament d'Oliva, de la parcel·la número 9D situada al polígon 1B, PP sector 1, Oliva Nova, amb una superfície de 589,61 metres quadrats, i estant interessat/ada en l'adjudicació d'aquesta, oferisc mitjançant la present proposició el preu íntegre de... pessetes.
  
Oliva, ... de... de 2001."
  
2.7 Acte de la subhasta: l'acte de la subhasta, en sessió pública, tindrà lloc al saló de sessions de l'Ajuntament d'Oliva el primer dia hàbil següent al d'acabament del termini de presentació de proposicions, a les 13.00 hores. Si el dia assenyalat coincidira en dissabte s'entendrà automàticament prorrogat al dia hàbil següent.